b'\n_START_ARTICLE_\nViron puolustusministeri\n_START_PARAGRAPH_\nPuolustusministeri (vir. Kaitseminister) on ministeri Viron puolustusministeri\xc3\xb6st\xc3\xa4 (vir. Eesti Vabariigi Kaitseministeerium). Puolustusministeri on yksi t\xc3\xa4rkeimmist\xc3\xa4 hallituksen j\xc3\xa4senist\xc3\xa4, jonka vastuualueena on huolehtiminen Viron turvallisuuspolitiikasta ja maan puolustusvoimista._NEWLINE_Viron p\xc3\xa4\xc3\xa4ministeri valitsee hallitukseensa puolustusministerin. Nykyinen puolustusministeri on J\xc3\xbcri Luik, joka edustaa konservatiivista IRL-puoluetta._NEWLINE_Kun virka perustettiin ensimm\xc3\xa4isen kerran vuonna 1918, sit\xc3\xa4 kutsuttiin sotaministeriksi (vir. S\xc3\xb5jaminister). Nimi vaihdettiin puolustusministeriksi 1. huhtikuuta 1929, mutta jo vuonna 1937 virka oli taas nimelt\xc3\xa4\xc3\xa4n sotaministeri. Viron uudelleenitsen\xc3\xa4istymisest\xc3\xa4 vuodesta 1991 saakka on puhuttu puolustusministerin virasta.'